નવી દિલ્હી, તા. ૩ : દેશમાં બ્લેક મનીના દૂષણને ખતમ કરવા માટે ર૦૧૬ના નવેમ્બરમાં નોટબંધીનો નિર્ણય લેનારી મોદી સરકારે હવે ચૂંટણી ભંડોળને ટ્રાન્સપરન્ટ બનાવવા માટે ઇલેકટોરલ બોન્ડનું મહત્વનું કદમ ઉઠાવ્યું છે. રાજકીય પક્ષોને હાલમાં મળતી દાનની રકમ મોટા ભાગે રોકડમાં હોય છે અને તે કોણે આપી અને કેટલી આપી એની જાણકારી આપવામાં નથી આવતી, પણ હવે આ બોન્ડ દ્વારા એમાં ટ્રાન્સપારન્સી આવશે.